<classify> Wizara ya Viwanda, Biashara na Uwekezaji imelieleza Bunge kuwa, kwenye suala la viwanda vya sukari nchini kukosa soko la bidhaa hiyo kuna jinai na vyombo vya dola vinafuatilia.Waziri wa Wizara hiyo, Charles Mwijage amesema, mamlaka mbalimbali zinaendelea kuchunguza suala hilo, na utakapokamilika serikali itachukua hatua. Amezitaja mamlaka hizo kuwa Taasisi ya Kuzuia na Kupambana na Rushwa Takukuru, Mamlaka ya Chakula na Dawa TFDA, Tume ya Ushindani Sawa wa Kibiashara TFCC, na Mamlaka ya Mapato Tanzania TRA.Nichukue nafasi hii kuwaaambia wawekezaji wote wa viwanda vyetu, Serikali inawafuatilia na itawalinda na wale wanaochezea viwanda vyetu nataka niwahakikishie uchunguzi ukikamilika tutachukua hatua hatua kali amesema Amesema, kuna kikosi maalum cha Serikali chenye timu makini kinafuatilia suala hilo na anayehusika atakiona cha moto.Ni kweli tunayo sukari nyingi kwenye viwanda vyetu, kiwanda cha Kagera Sugar kinayo sukari na imelundikana nje kama ambavyo mmeona kwenye vyombo vya habari, hali ni hiyo hiyo Kilombero, hali ni hiyohiyo TPCamesema Waziri Mwijage.Wakati anauliza maswali ya nyongeza, Mbunge wa Nkenge, Diodurus Kamala amesema bungeni kuwa kuna wafanyabiashara wasio waaminifu wanaoingiza sukari nchini na kuiweka kwenye mifuko inayoonesha kuwa imezalishwa nchini wakati si kweli.Amesema, vitendo vya wafanyabishara hao vinasababisha viwanda vya sukari nchi vikose soko na ametoa mfano wa kiwanda cha sukari Kagera kwamba kimezilisha sukari na imejaa kwenye maghala kwa kuwa hawana sehemu ya kuiuza.Je Serikali inalitambua hilo?...kama serikali inalitambua hilo ni hatua zipi inazichukua kuhakikisha usemi wa kwamba Tanzania tunajenga Tanzania ya viwanda tujenge kweli Tanzania ya viwanda kwa kulinda viwanda vyetu lakini si tu kusema tunajenga Tanzania ya viwanda huku tukiruhusu wafanyabiashara wasio waaminifu wanaingiza sukari ndani ya nchi na wafanya re-packaging wanaua viwanda vyetu aliuliza Kamala.Waziri Mwijage amesema, Serikali imeamua kuisimamia sekta ya sukari ili kutengeneza fursa za ajira kwa wananchi na bidhaa hiyo imewekwenda kwenye kundi la bidhaa maalumu.  <topic>: kitaifa 